commutatie van grieven in eeuwiger
gevanckenissen vo$ janne grammay
kaerle etc. allen den gheenen die dese onser brieven
sullen zien oft saluyt alsoe een geheeten jan gramay
ter saken van sekeren crimen valscheyden mesbruycken ende
abusen by h$n gecommiteert in ons$$$ tegewoirdelyck
gevangen is bynnen onser stad van antwerpen aldaer zoo
wy verstaen zijn proces gemaect is wordt zoo dat die
vader ende andere vrinden ende magen vanden voers. gevang$
hen beduchten zyn dat hy cr$$$elyc gecondempneert
mochte wordden ende oppenbaerlyc geexecuteert dwelck
oft zoo gebuerde zyn soude totter voers. vrienden ende
magen grooter scanden ongemechten ende verdriete ten
waere dat wy de voers. senten$ geprovidteert zynde
veranderen ende commuteren wilden in andere beternisse
ende penitentie daerom de voers. vader vrienden ende
magen ons zere oitmoedelyc hebben gebeden ende doen
bidden doen te wetene dat wy om sekere redenen ende consideratien
ons daer toe porrende ende bezinde ter ernstiger beden
ende begheerten van enigen onsen sp$$len dienen die
pene ende punitie daer inne de voers. jan gramay
ter saken vanden voersscreven valscheyden mesbruycke
ende abusen behoirt ende sculdich sal zyn gecondempneert
te wordden ende daer voer hy gevangen is als voir
nae dien de sententie tegen hem openbaerlyc
geprovidtieert sal wesen gelyc in sulcken saken gewoenlyc
es te geschieden ende sulcke als byden richters es oft sat
gesloten ende geconcludeert zyn hebben verandert ende
gecommuteert veranderen ende commuteren vuyt zonder teger
gaende by desen onsen brieve in eeuwich gevanckenisse
van zynen persoen in zulcker plaetss als by onss daer
toe sal wordden geoirdineert behoudelyc nochtans dat
de voers sententie sulcke als die byden voers. richters
als voe geaviseert geraempt ende gesloten sal zyn
ierst voir al openbaerlyc geprovidtieert sal wordden
in sulcken saken behoirt ontbieden daerom ende bevelen
onsen lieven ende getrouwen cancellier ende lieden
van onsen rade in brabant $$$ van loeven a$$an van
brussel scoutheten van antwerpen ende vanden
bossche mercgraeve ons lants van ryen ende voerts
allen anderen onsen ende der $$$ he$$ richteren
insticieren officieren ende dieneren ons voers. lants
van brabant nu zynde ende naemaels wesende dat zy
den voers. janne gramay van deser onser tegenwoirdigen
gren$ veranderingen ende commutatien inder vuegen
ende manieren voers. doen ende laten genyeten ende
gebruycken sonder hem te doenen noch te laten gescieden
nu oft in toecomende ende enich hinder stoot oft letsel
ter contrarien want ons alsoo gelieft ende $$
torconden hebben wy onsen zegel hier aen doen hanghen
$egenen in onser stadt van gendt elf dagen in
meye int jaer ons heeren duysent vyfhondert twee
ende twintich ende van onsen rycken te wetene
vanden roomschen ende van hongryen tderde ende
vanden spaanschen ende alle andere tzevenste $
aldus stont gescrevenen boven opte plycke $nden rey$r
ende geteekent $oote
gecollo$$eert ende bevonden $corderen
metten originale